Henning-saak weer uitgestel, staat glo nog nie gereedNico Henning (regs) tydens sy vorige verskyning by die Pretoria-streekhof. Foto: Werner Beukes / SAPA Die verhoor van Nico Henning, wat daarvan beskuldig word dat hy die baasbrein agter sy vervreemde vrou, Chanelle Henning, se moord is, is Maandagoggend in die Noord-Gautengse hooggeregshof tot 6 Junie 2016 uitgestel. Henning se verhoor was veronderstel om vandag te begin. Die sakeman is tans uit op borgtog van R10 miljoen. Die staatsaanklaer adv. Gerrie Nel het vir die uitstel gevra en gesê die staat en die verdediging stem daaroor saam. Hoewel dit nie in die hof gesê is nie, het GROOTfm90.5 by ŉ betroubare bron gehoor die staat moet nog ŉ paar kwessies in hul ondersoek finaliseer. Chanelle is tydens ŉ beweerde sluipmoord in 2011 voor haar seun se kleuterskool in Faerie Glen, in die ooste van Pretoria, doodgeskiet. Haar pa, Ivan Saincic, het buite die hof gesê die uitstel van die saak is nie lekker nie. Chanelle se ma, Sharon, het ook gesê die seun, wat vier was toe sy ma vermoor is, kry nou swaar: Bron: GROOTfm90.5